**14-та учебна седмица Домашна работа - 1 клас**

Днес учихме буквaта **К**

**Четене:** Моля, разгледайте страници 54 и 55 на Букварчето и прочете сричките, думичките и изреченията заедно с детето. После го поканете да направи това отново, но самичко. Бъдете до него, насочвайте го и му помагайте, ако има нужда. За него е важна вашата подкрепа.

Нека детето да се упражнява върху четенето, докато стане гладко.

Следващата седмица децата ще изберат една от страниците 54 или 55 и ще прочетат думичките и изреченията, написани на тази страничка в клас.

**Писане:** Моля, попълнете страниците 44 и 45 на тетрадката по писане N2 (голямата червена тетрадка). Насочвайте детето да изписва бавно и красиво до края на реда буквите, сричките и думите така, както е показано в моделчето в началото на реда. Нека детето се постарае да не излиза от очертанията на реда. Обърнете внимание на начина, по който се свързват буквите. Препоръчваме да работите с молив.